ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ

3ου ΚΕΦΑΛΑΙΟΥ

Β. Το κόστος παραγωγής

1. Η μεταβολή της καμπύλης του συνολικού κόστους, στη βραχυχρόνια περίοδο παραγωγής οφείλεται:

α. αποκλειστικά στο σταθερό κόστος.

β. αποκλειστικά στο μεταβλητό κόστος.

γ. περισσότερο στο σταθερό και λιγότερο στο μεταβλητό κόστος.

δ. περισσότερο στο μεταβλητό και λιγότερο στο σταθερό κόστος.

2. Το συνολικό κόστος λόγω του νόμου της φθίνουσας ή μη ανάλογης απόδοσης που διέ­πει την παραγωγή βραχυχρόνια αρχικά:

α. αυξάνεται με αύξοντα ρυθμό και μετά την εμφάνιση του νόμου της φθίνουσας ή μη ανάλογης απόδοσης με φθίνοντα ρυθμό.

β. αυξάνεται με φθίνοντα ρυθμό και μετά την εμφάνιση του νόμου της φθίνουσας ή μη ανάλογης απόδοσης με αύξοντα ρυθμό.

γ. παραμένει σταθερό και μετά την εμφάνιση του νόμου της φθίνουσας ή μη ανάλο­γης απόδοσης αυξάνεται με αύξοντα ρυθμό.

δ. αυξάνεται με αύξοντα ρυθμό και μετά την εμφάνιση του νόμου της φθίνουσας ή μη ανάλογης απόδοσης σταθεροποιείται.

3. Το συνολικό κόστος, λόγω του νόμου της φθίνουσας απόδοσης που διέπει την παρα­γωγή, αρχικά:

α. αυξάνεται γρήγορα και μετά την εμφάνιση του νόμου της φθίνουσας απόδοσης αργά.

β. αυξάνεται αργά και μετά την εμφάνιση του νόμου της φθίνουσας απόδοσης γρήγορα.

γ. παραμένει σταθερό και μετά την εμφάνιση του νόμου της φθίνουσας απόδοσης αυξάνεται έντονα.

δ. αυξάνεται γρήγορα και μετά την εμφάνιση του νόμου της φθίνουσας απόδοσης σταθεροποιεί­ται.

4. Το μεταβλητό κόστος σε κάθε επίπεδο παραγωγής είναι πάντοτε:

α. μικρότερο του σταθερού κόστους.

β. μεγαλύτερο του σταθερού κόστους.

γ. μικρότερο του συνολικού κόστους.

δ. μεγαλύτερο του συνολικού κόστους.

5. Σε ποια μορφή κόστους δεν εμφανίζεται ο νόμος της φθίνουσας απόδοσης;

α. στο μεταβλητό κόστος.

β. στο συνολικό κόστος.

γ. στο σταθερό κόστος.

δ. στο μέσο μεταβλητό κόστος.

6. Η κάθετη απόσταση των καμπυλών του συνολικού και του μεταβλητού κόστους ισούται με:

α. το οριακό κόστος.

β. το μέσο μεταβλητό κόστος.

γ. το σταθερό κόστος ανά μονάδα προϊόντος.

δ. το σταθερό κόστος.

7. Στα αρχικά επίπεδα παραγωγής το μέσο συνολικό κόστος είναι μεγαλύτερο από:

α το μέσο σταθερό κόστος.

β. το μέσο μεταβλητό κόστος.

γ. το οριακό κόστος.

δ. όλα τα παραπάνω.

8. Καθώς αυξάνεται η παραγωγή, η σημασία του μέσου σταθερού κόστους στη διαμόρ­φωση του μέσου συνολικού κόστους:

α. αυξάνεται.

β. παραμένει σταθερή.

γ. μειώνεται.

δ. είναι μηδενική.

9. Καθώς αυξάνει η παραγωγή, η καμπύλη του μέσου σταθερού κόστους:

α. ανέρχεται.

β. είναι σταθερή.

γ. στην αρχή ανέρχεται και μετά κατέρχεται.

δ. κατέρχεται.

10. Η καμπύλη του μέσου σταθερού κόστους:

α. στην αρχή αυξάνεται αργά και στη συνέχεια αυξάνεται γρήγορα ως συνέπεια του νόμου της φθίνουσας απόδοσης.

β. στην αρχή ανέρχεται, φτάνει σε ένα ανώτερο επίπεδο και στη συνέχεια κατέρχεται, εξαιτίας της ισχύς του νόμου της φθίνουσας ή μη ανάλογης απόδοσης.

γ. στην αρχή κατέρχεται, φτάνει σε ένα ελάχιστο σημείο και μετά ανέρχεται ως συνέπεια του νόμου της φθίνουσας απόδοσης.

δ. μειώνεται διαρκώς γιατί το ίδιο κόστος επιμερίζεται κάθε φορά σε περισσότερες μονάδες.

11. Το μέσο σταθερό κόστος:

α. μπορεί να υπολογιστεί σε κάθε επίπεδο παραγωγής προσθέτοντας το μέσο μεταβλητό και το μέσο συνολικό κόστος.

β. τέμνεται με την καμπύλη του οριακού κόστους στο κατώτερο σημείο του.

γ. έχει καμπύλη σε σχήμα U.

δ. αυξάνεται καθώς η συνολική παραγωγή αυξάνεται.

ε. έχει καμπύλη σε σχήμα ισοσκελούς υπερβολής.

12. Η μόνη καμπύλη που δεν έχει βραχυχρόνια το σχήμα του λατινικού γράμματος **U**, από τις επόμενες είναι:

α. η καμπύλη του μέσου μεταβλητού κόστους.

β. η καμπύλη του οριακού κόστους.

γ. η καμπύλη του μέσου συνολικού κόστους.

δ. η καμπύλη του μέσου σταθερού κόστους.

13. Μια επιχείρηση παράγει 50 μονάδες προϊόντος και το μέσο συνολικό κόστος είναι 120 χρηματικές μονάδες. Το συνολικό κόστος για την παραγωγή των 50 μονάδων είναι:

α. 6.500

β. 6.200

γ. 6.000

δ. 7.000

14. Σε ένα δεδομένο επίπεδο παραγωγής (Q = 10) μια επιχείρηση που λειτουργεί στη βραχυχρόνια περί­οδο εμφανίζει μέσο συνολικό κόστος 15 και μέσο μεταβλητό κό­στος 10. Το σταθερό κόστος είναι:

α. 60

β. 70

γ. 50

δ. 55

15. Μια επιχείρηση που λειτουργεί στη βραχυχρόνια περίοδο έχει ενοίκιο 10.000€. Όταν η επιχείρηση παράγει 100 μονάδες προϊόντος, το μεταβλητό της κόστος είναι 40.000€. Το μέσο συνολικό κόστος των 100 μονάδων παραγωγής είναι ίσο με:

α. 10.000€

β. 400€

γ. 500€

δ. 100€

16. Το οριακό κόστος είναι:

α. το κόστος ανά μονάδα προϊόντος που παράγεται.

β. η μεταβολή του συνολικού κόστους από την παραγωγή μίας επιπλέον μονάδας.

γ. η μεταβολή του μέσου κόστους από την αύξηση της παραγωγής.

δ. κανένα από τα παραπάνω.

17. Το οριακό κόστος είναι σημαντικό μέγεθος για τις επιχειρήσεις, γιατί η απόφαση για την αύξηση της παραγωγής τους κατά μια μονάδα θα πρέπει να γίνει έπειτα από σύγκριση του οριακού κόστους με:

α. το έσοδο από την πώληση αυτής της μονάδας.

β. την αξία της συνολικής παραγωγής.

γ. τις μεταβολές του μεταβλητού κόστους.

δ. κανένα από τα παραπάνω.

18. Αν το μέσο μεταβλητό κόστος μιας επιχείρησης για Q = 7 είναι 14 και για Q = 8 είναι 16, τότε το οριακό κόστος της 8ης μονάδας είναι:

α. 31

β. 32

γ. 28

δ. 30

19. Αν ένας επιπλέον εργάτης αυξάνει την παραγωγή κατά 10 μονάδες και η αμοιβή του εργάτη αυτού είναι 12.000 χρηματικές μονάδες, ποιο είναι το οριακό κόστος μίας επιπλέον μονάδας παραγωγής; (Μοναδικός μεταβλητός συντελεστής η εργασία.)

α. 12.000

β. 6.000

γ. 1.200

δ. 400

20. Μία επιχείρηση που λειτουργεί βραχυχρόνια, παράγει 60 μονάδες προϊόντος την εβδομάδα. Το μετα­βλητό κόστος που επιβαρύνει την κάθε μονάδα προϊόντος είναι 360 χρηματικές μονάδες. Αν η επι­χείρηση αποφασίσει να παράγει 61 μονάδες προϊόντος, το μεταβλητό της κόστος διαμορφώνεται στις 358 χρηματικές μονάδες για κάθε μονάδα προϊόντος. Το οριακό κόστος της 61ης μονάδας προϊόντος είναι ίσο με:

α. 160 χρηματικές μονάδες.

β. 238 χρηματικές μονάδες.

γ. 615 χρηματικές μονάδες.

δ. 820 χρηματικές μονάδες.

ε. 930 χρηματικές μονάδες.

21. Μια επιχείρηση παράγει 300 τετράδια με μέσο μεταβλητό κόστος 70 χρηματικές μονάδες. Το στα­θερό κόστος της επιχείρησης είναι 900 μονάδες. Όταν η επιχείρηση παράγει μια επιπλέον 40άδα, λόγω του νόμου της φθίνουσας απόδοσης, το μεταβλητό κόστος είναι 25.000 μονάδες. Το οριακό κόστος καθενός από τα επιπλέον 40 τετράδια είναι:

α. 80

β. 100

γ. 110

δ. 120

22. Ο νόμος της φθίνουσας ή μη ανάλογης απόδοσης είναι η αιτία που:

α. το μέσο σταθερό κόστος φθίνει διαρκώς.

β. το συνολικό προϊόν αυξάνεται με αύξοντα ρυθμό.

γ. από ένα επίπεδο παραγωγής και μετά το μέσο μεταβλητό κόστος αυξάνεται.

δ. το μέσο προϊόν στα αρχικά επίπεδα παραγωγής είναι μικρότερο από το οριακό προϊόν.

23. Αν βελτιωθεί η τεχνολογία, άμεση συνέπεια της αύξησης της παραγωγής είναι:

α. η μείωση του μέσου μεταβλητού κόστους.

β. η μείωση του οριακού κόστους.

γ. η μείωση του μέσου συνολικού κόστους.

δ. όλα τα παραπάνω.

24. Η ισχύς του νόμου της φθίνουσας απόδοσης μόνο βραχυχρόνια:

α. αποτρέπει τη δημιουργία αντιοικονομιών κλίμακας.

β. απελευθερώνει την κοινωνία από το φάσμα μιας ενδεχόμενης εξαθλίωσης και πείνας, λόγω μειω­μένης παραγωγής.

γ. δημιουργεί τις προϋποθέσεις για οικονομική ανάπτυξη.

δ. είναι γεγονός δυσάρεστο για επιχειρήσεις και νοικοκυριά.

25. Καθώς η παραγωγή αυξάνεται βραχυχρόνια:

α. δεν εμφανίζεται ο νόμος της φθίνουσας απόδοσης.

β. η καμπύλη του μέσου προϊόντος εμφανίζει σχήμα U.

γ. το μεταβλητό κόστος αυξάνεται, είτε το οριακό προϊόν αυξάνεται, είτε μειώνεται.

δ. το συνολικό κόστος αυξάνεται στην αρχή αργά και στη συνέχεια έντονα.

26. Ποιο από τα πιο κάτω δεν ισχύει στη βραχυχρόνια περίοδο παραγωγής:

α. οι παραγωγικοί συντελεστές είναι σταθεροί και μεταβλητοί.

β. το μέσο σταθερό κόστος μειώνεται, συνεχώς, καθώς αυξάνεται η παραγωγή.

γ. όλες οι δαπάνες της επιχείρησης μεταβάλλονται, καθώς μεταβάλλεται η παραγωγή.

δ. οι καμπύλες του μέσου μεταβλητού και του μέσου συνολικού κόστους κατέρχονται στην αρχή, φθάνουν σ΄ ένα ελάχιστο σημείο και μετά αρχίζουν να ανέρχονται.

ε. οι δαπάνες της επιχείρησης είναι σταθερές και μεταβλητές.

27. Καθώς η παραγωγή αυξάνεται βραχυχρόνια:

α. το μεταβλητό κόστος αυξάνεται συνεχώς με τον ίδιο ρυθμό.

β. η καμπύλη του μέσου προϊόντος εμφανίζει τη μορφή του λατινικού γράμματος U.

γ. το μεταβλητό κόστος αυξάνεται είτε το μέσο προϊόν αυξάνεται είτε μειώνεται.

δ. το συνολικό κόστος αυξάνεται με αύξοντα ρυθμό στην αρχή και με φθίνοντα ρυθμό στη συνέ­χεια.

28. Στα αρχικά επίπεδα παραγωγής ισχύει:

α. το οριακό κόστος είναι μεγαλύτερο από το μέσο μεταβλητό κόστος.

β. το οριακό κόστος είναι μεγαλύτερο από το μέσο συνολικό κόστος.

γ. το οριακό κόστος είναι μικρότερο από το μέσο σταθερό κόστος.

δ. κανένα από τα παραπάνω.

29. Όταν η παραγωγή μιας επιχείρησης είναι μηδέν:

α. δεν υπάρχει σταθερό κόστος.

β. το συνολικό κόστος ισούται με το σταθερό.

γ. το μεταβλητό κόστος παίρνει την μέγιστη τιμή του.

δ. το οριακό κόστος γίνεται ελάχιστο.

30. Όταν αυξηθεί η τιμή της βενζίνης που χρησιμοποιεί μια μεταφορική εταιρία τότε:

α. θα μετατοπιστούν προς τα πάνω οι καμπύλες των MC, AVC και ATC, ενώ η καμπύλη του AFC θα παραμείνει αμετάβλητη.

β. όλες οι καμπύλες (MC, ATC, AVC, AFC) θα μετατοπιστούν προς τα πάνω.

γ. θα μετατοπιστούν προς τα πάνω οι καμπύλες των AVC και ATC και θα παραμείνουν σταθερές οι καμπύλες των MC και AFC.

δ. θα μετατοπιστεί προς τα πάνω η καμπύλη του MC, ενώ οι άλλες καμπύλες (ATC, AVC, AFC) θα παραμείνουν σταθερές.

31. Δίνεται ένα τμήμα του πίνακα παραγωγής μιας επιχείρησης που δρα βραχυχρόνια.

|  |  |
| --- | --- |
| Q | VC |
| 20 | 500 |
| 35 | 800 |

Το μεταβλητό κόστος των 27 μονάδων παραγωγής είναι:

α. 540

β. 460

γ. 640

δ. 650

32. Δίνεται ο παρακάτω πίνακας:

|  |  |
| --- | --- |
| Q | TC |
| 0 | 100 |
| 10 | 300 |

Το μέσο μεταβλητό κόστος των 10 μονάδων είναι:

α. 30

β. 10

γ. 20

δ. 15

33. Μια επιχείρηση έχει μεταβλητό κόστος 5.040€, μέσο προϊόν 14 μονάδες και μέσο μεταβλητό κόστος 90€. Πόσους εργάτες απασχολεί;

α. 2

β. 4

γ. 5

δ. 6

34. Μια επιχείρηση λειτουργεί στη βραχυχρόνια περίοδο παραγωγής. Όταν παράγει 40 μονάδες, παρουσιάζει μέσο μεταβλητό κόστος 8 χρηματικές μονάδες και συνολικό κόστος 400 χρηματικές μονάδες. Το σταθερό κόστος (FC) της επιχείρησης είναι:

α.FC=80 χρηματικές μονάδες

β.FC=320 χρηματικές μονάδες

γ.FC=5 χρηματικές μονάδες

δ.FC=40 χρηματικές μονάδες.

35. Μια επιχείρηση που χρησιμοποιεί ως μοναδικό μεταβλητό συντελεστή την εργασία, όταν απασχολεί 5 εργάτες, επιτυγχάνει μέσο προϊόν 18 και AVC = 200. Αν προσλάβει έναν ακόμη εργάτη και το οριακό κόστος είναι 360, ποια θα είναι η παραγωγή της με το νέο εργάτη;

α. 95

β. 110

γ. 100

δ. 120